als_Latn dik_Latn sag_Latn
Një incident elektoral ka ndodhur dhe gjatë ditës së djeshme në qytetin e Grmashit. Nga informacionet që janë dhënë nga Policia thuhet se dy mbështetës të një force politike janë kanosur në qytetin e Gramshit nga tre persona të ndryshëm, njëri përpara dyqanit të tij dhe tjetri në një lokal gjatë një takimi me anëtarët e forcës së tij politike. Janë referuar materialet në Prokurori për procedim në gjendje të lire në ngarkim të 3 shtetasve: B.B., 35 vjeç V.B., 31 vjeç M.H., 25 vjeç, të tre banues në Gramsh. Ata, si përfaqësues të një subjekti politik në Gramsh, dyshohen të kenë kanosur shtetasin A.K, 37 vjeç, banues në Gramsh, para dyqanit të tij. Materialet i kaluan Prokurorisë së Rrethit Gjyqësor Elbasan për veprime të mëtejshme për veprën penale “Kanosja apo dhunimi ndaj pjesëmarrësve në zgjedhje”. Po ashtu u referuan materialet në Prokurori për procedim në gjendje të lire në ngarkim të shtetasit A.Q., 40 vjeç banues në Tiranë. Ky shtetas, në një lokal në qytet dyshohet të ketë penguar dhe kanosur shtetasin E.Z., 26 vjeç, banues në Gramsh, anëtar i një subjekti politik në Gramsh, kur ky i fundit shkoi në lokal së bashku me anëtarët e forcës së tij politike.
Por si qëndron e vërteta?
E gjithë kjo ngjarje duket si një inskenim nga ana e policisë , pasi në videon e publikuar nga i shoqëruari në komisariat që njëkohësisht është dhe pronari i lokalit zbardhen te tjera detaje. Ai ka publikuar një video ku duket e gjithë skena se si ka ndodhur ngjarja. Video është publikuar nga Admirimi Kala, i cili është kandidat i LSI për qarkun e Elbasanit. Në postimin e tij ai ka deklaruar se një natë më parë në lokalin administron, kishin shkuar disa të rinj të FRESSH me në krye shtetasin Enis Zani, i cili është shoqëruar në Polici, për të shpërndarë fletushka. Më tej deklaron se në lokalin e tij nuk është është bërë asnjëherë fushatë për asnjë forcë politike, por të rinjtë e FRESSH sipas tij kanë bezdisur klientët e lokalit dhe u është thënë që të largoheshin. “Ata jo vetëm nuk janë larguar nga ambientet private, por janë konfliktuar me stafin dhe familjarët e mi që ndodheshin aty”, shkruan Kalo. Për të vërtetuar këtë gjë ai ka publikuar videon e cila tregon këtë situatë.
“Sikundër shihet po kaq qartë se Aurel Qafoku, (aktivist i LSI) personi të cilin policia e Gramshit ka dashur ta shoqërojë lidhur me ngjarjen, jo vetëm nuk ka qenë prezent gjatë konfrontimit, por është shfaqur vetëm 25 sekonda ku duket qartë se është përpjekur të ç’tensionoj situatën. Pra siç mund të shihet qartë roli i shtetasit Aurel Qafokut është tërësisht korrekt, dhe tentativa e Policisë së Gramshit për ta proceduar është tërësisht tendencioze dhe e qëllimshme”, shpjegoi më tej pronari i lokalit ku ndodhi ngjarja. Në fund ia deklaroi se ngjarja nuk është marrë në konsideratë nga policia që në çdo rast është e gatshme të penalizojë çdo qytetar që njihet si mbështetës i LSI-së, edhe kur nuk janë absolutisht të përfshirë në konflikt./standard.al
als_Latn als_Latn als_Latn als_Latn